ועדת הכנסת, כנסת 15, פרוטוקול מספר 227, 2001-09-13 11:00

יוסי כץ: אני פותח את ישיבת הוועדה בנושא קביעת מסגרת לדיון שיתקיים בכינוס הפגרה המיוחד של הכנסת, ביום ראשון הקרוב, בנושא פיגועי הטרור והאסון הלאומי בארצות-הברית.

אריה האן: אולי כדאי להפריד ולתת לאיחוד הלאומי ולשינוי 4 דקות.

יוסי כץ: בסדר.

יוסי כץ: האיחוד הלאומי ושינוי, שהן סיעות של שבעה חברי-כנסת ושישה חברי-כנסת, יקבלו 4 דקות ויתר הסיעות יקבלו 3 דקות.

יוסי כץ: בדרך הזאת אפשר יהיה במסגרת של שעה וחצי לסיים את הדיון ולתת ביטוי לתחושה שלנו כלפי העם האמריקני בשעה קשה כזאת.

אריה האן: אנחנו מתכוונים לעשות את זה לפי סעיף 148.

אנה שניידר: בעניין סעיף 148, אני רוצה להסב את תשומת לבכם לכוכבית שאומרת, שעל-פי הנוהג והנוהל החל בכנסת ה-13, אין מחליטים לפי סעיף 148 אלא בהסכמה.

יוסי כץ: אני מבקש את הסכמת כל הנוכחים.

יוסי כץ: אני מניח שהחברים יקבלו את זה.

יוסי כץ: מי בעד הצעת היושב-ראש?

יוסי כץ: מי נגד?

יוסי כץ: ה צ ב ע ה בעד - 1 נגד - אין

יוסי כץ: ההצעה התקבלה.

יוסי כץ: תודה רבה.